Żar ukoll il-knisja taħt it-titolu ta' Sant'Agata ta' Ħal Xluq mibnija fl-imsemmi raħal li għandha artal wieħed, mingħajr bibien tal-injam, mingħajr paviment, mingħajr rettur u dak kollu li hu meħtieġ. Ċerta Pawla mart il-mejjet Franġisk Briffa li tippossiedi għalqa fl-imsemmija żona ta' Ħal Xluq għandha l-obbligu li minħabba din l-għalqa darba fis-sena fil-jum tal-festa li tiċċelebra l-vespri u quddiesa, titma' lis-saċerdot ċelebrant u l-fqar. Hi qiegħda tissodisfa dan l-obbligu. Is-Sinjur ikkmanda li l-obbligata għandha ssewwi l-paviment, isiru l-bibien tal-injam fi żmien xahar taħt piena ta' għaxar skudi; sadanittant l-obbligazzjoni msemmija ssir fil-knisja parrokkjali. Santa Marija tax-xahar ta' Awwissu Żar ukoll il-knisja taħt l-isem ta' Santa Marija tax-xahar ta' Awwissu mibnija fir-raħal ta' Xluq, li għandha artal u paviment iżda mingħajr bibien tal-injam, mingħajr rettur u dak kollu li hu meħtieġ. Iżda Mark Dalli li għandu l-art li fuqha hi mibnija l-imsemmija knisja hu tenut minħabba l-imsemmija art li jagħmel il-funzjoni fil-jum tal-festa, bil-vespri u quddiesa; hu qed jissodisfa dan l-obbligu. Is-Sinjur ordna li l-imsemmi Mark jiġi mġiegħel jirranġa l-imsemmija knisja u jagħmel il-bibien tal-injam u dan taħt piena ta' devoluzzjoni' skont il-forma tal-ordnijiet ġenerali u sadanittant ma jsirx quddies iżda l-obbligazzjonijiet isiru fil-Knisja Parrokkjali. Santa Marija Mtellgħa s-Sema Żar ukoll knisja oħra taħt l-isem ta' Santa Marija Assunta mibnja fir-raħal ta' Xluq li Apt artal wieħed, nieqsa mill- 'bibien tal- injam u dak kollu meħtieġ, mingħajr paviment. Mattew Brancati li l-kappillan u l-I benefiċjarju: tiegħu hu l-Kjeriku Atfira Falzon, tu J tuna Falzon li ilu jinsab barra din il-Gżira għal ħafna snin. Il-Kappillan hu tenut li fil-jum tal-festa jagħmel l-għasar u quddiesa. Il-kappillan minħabba dan l-imsemmi benefiċċju jippossiedi xi artijiet fir-raħal ta' Ħaż-Żebbuġ. Hu qed jaqdi dan l-imsemmi dover darba fis-sena. Is-Sinjur ordna li jiġi ssekwestrat il-qliegħ kollu tal-imsemmi benefiċċju sakemm bih tiġi rranġata l-knisja u l-paviment, jitpitter kwadru tal-Verġni glorjuża, jissebbaħ l-artal, u jsiru bibien tal-injam; sadanittant is-servizzi jsiru fil-Knisja parrokkjali. San Nikola Żar ukoll knisja oħra taħt l-isem ta' San Nikola mibnija fl-istess raħal ta' Xluq li għandha Fesra 2018. erti mieġas KGA artal u bibien tal-injam; nieqsa mir-rettur, paramenti, paviment u dak kollu meħtieġ; fiha ssir biss quddiesa fil-jum tal-festa għad-devozzjoni tal-poplu. Iż-Żjara tal-Beata Marija Żar ukoll knisja oħra taħt l-istem taż-Żjara tal-Beata Marija li beda jibni Żakkarija Caruana fl-imsemmi raħal ta' Xluq; liema knisja s-Sur Leonardo Caruana, hu l-imsemmi Żakkarija kien rabat b'legat li għandha tinbena u jiddotaha kif jingħad li jidher fit-testment u li tiegħu ma hemmx ħjiel. Jingħad li l-imsemmi Żakkarija xtaq li din il-knisja jew l-obbligazzjoni tgħaddi għal knisja oħra akbar. Ukoll is-sinjur Ġakbu Calleja l-Kappillan tas-Siġġiewi stqarr li ċerta waħda… omm Franġisk Bonnici skont testament li tiegħu m'hemmx ħjiel, ordnat li Franġisk Bonnici binha jkun tenut b'legat li fl-imsemmija knisja meta tkun lesta jibni artal u hemm jiċċelebra l-għasar u quddiesa minn jum il-festa tal-Viżitazzjoni tal-Madonna għal matul l-ottava kollha fuq l-istess artal u għal dan il-għan ħalliet legat ta' biċċa art fil-kontrada ta' Ħal Millieri msejħa Ta' Bilbular li hi proprjetà tal-imsemmi Franġisk, li mhux qed jissodisfa dan l-obbligu għax il-knisja għadha mhix lesta. Is-Sinjur ordna li jissejħu l-imsemmija presunti obbligati, u jekk isiru jafu b'dan l-obbligu, jew jagħrfu din l-obbligazzjoni u jiġu mġiegħla jtemmu l-knisja u jagħmluha taqdi' kemm jista' jkun malajr, jekk le din l-obbligazzjoni tal-imsemmi Żakkarija tgħaddi għall-Knisja l-kbira tal-imsemmi raħal biex fiha jitkompla l-obbligu mistħoqq. Santa Marija tax-xahar ta' Awwissu Żar ukoll knisja oħra taħt it-titolu ta' Santa Marija tax-xahar ta' Awwissu mibnija fl- imsemmi raħal ta' Xluq, f'ċertu art li għandu Marjanu Ciantar; għandha artal wieħed, iżda jonqosha kollox; parti tinsab imġarrfa u parti oħra fil-periklu li taqa'; jingħad li fiha qatt ma jsiru ċelebrazzjonijiet. Is-Sinjur ordna li din il-Knisja tiġi pprofanata skont il-forma tal-Konċilju ta' Trentu; l-art tibqa f'idejn l-imsemmi Mario li fi żmien xahrejn taħt piena ta' għoxrin skud hu obbligat li jżejjen l-artal fil-knisja l-kbira tal-imsemmi raħal u fih jagħmel kwadru tal-Beata Marija Assunta biex f'dan l-artal jissodisfa l-obbligazzjoni tiegħu. — It-Twelid tal-Beata Marija (Ħal Kbir) Ukoll żar knisja oħra taħt it-titolu tat-Twelid tal-Beata Marija mibnija fir-Raħal il-Kbir, li għandha artal, mingħjar bibien tal-injam, mingħajr rettur, paviment u dak kollu meħtieġ. Iżda Mario Ciantar li għandu art fl-imsemmi raħal, hu obbligat li fil-jum tal-festa jiċċelebra l-vespri u quddiesa. Ukoll Vinċenz Psaila li jippossiedi art fiż-żona ta' Ħal Kbir qrib il- Knisja hu obbligat li fil-jum tal-festa jiċċelebra quddiesa oħra. Mario qed jissodisfa dan l-obbligu filwaqt li Vinċenz dan qatt ma jagħmlu. Is-Sinjur ordna li jsiru l-bibien tal-injam, u l-affarijiet l-oħra meħtieġa u sadanittant ma jsirx quddies ħlief fil-knisja l-kbira u dan taħt piena ta' għaxar skudi. Tlugħ is-Sema ta' Marija Żar ukoll knisja oħra taħt l-isem tal-Assunzjoni ta' Marija mibnija fl-imsemmi raħal ta' Ħal Kbir; għandha artal wieħed, mingħajr bibien tal-injam, jonqosha paviment, rettur u dak kollu meħtieġ. Iżda Pietru Xara li għandu biċċa art fiż-żona ta' Lapsi, minħabba din l-art hu marbut li fiha jiċċelebra f'jum il-festa l-għasar, quddiesa kif qiegħed jagħmel. Is-Sinjur l-istess ordna li permezz tal-obbligat imsemmi jsiru l-bibien tal-injam u l-affarijiet l-oħra meħtieġa. Santa Ewfemja Żar ukoll knisja oħra taħt l-isem ta' Santa Ewfemja mibnija fl-imsemmi raħal ta' Ħal Kbir; għandha artal u bibien tal-injam, jonqosha l-paviment, rettur u dak kollu meħtieġ. Anġlu Mizzi mir-raħal tas-Siġġiewi, li għandu għalqa fil-lokalità li ġġib l-isem Talmippa, hu obbligat li b'ħarsa lejn din l-imsemmija għalqa, fil-jum tal-festa f'din il-Knisja, jiċċelebra l-għasar u quddiesa. L-imsemmi Anġlu qed jissodisfa dan. San Ġakbu (Kdieri) Żar ukoll knisja oħra taħt l-isem ta' San Ġakbu mibnija fi ħdan ir-raħal ta' Kdieri u hi taħt il-Knisja parrokkjali tar-raħal tas-Siġġiewi; għandha artal, bibien tal-injam, rettur u dak kollu meħtieġ. Ġakbu Casha li għandu territorju fl-imsemmi raħal qrib l-imsemmija knisja, hu obbligat jiċċelebra f'din il-knisja quddiesa fl-ewwel jum ta' xahar fis-sena sena. Referenzi l Iż-Żjara tal-Viżitatur Appostoliku Mons. Pietru Duzina fis-Siġġiewi seħħet fis-sena 1575. Din hi l-ħames parti tat-Traduzzjoni mil-Latin li tkompli mal-erba' li nsibuhom fil-ħarġiet tal-magazin tal-Każin tal-Banda (Siġġiewi) tas-snin 2014, 2015, 2016 u 2017. 2 Dan ifisser li jitlef id-dritt tal-proprjetà fuqha. 3 Tkun ta' servizz għall-poplu. Il-Kumitat jixtieq jirringrazzja lill-isponsors mhux biss li jidhru f'dan il-ktieb iżda wkoll f'kull pubblikazzjoni tal-Każin tal-Banda, bħal kalendarju u fivers oħra. Inħeġġu lill-qarrejja sabiex jixtru mingħand dawn in-negozji u jagħmlu użu mis-servizzi reklamati. Kull min jixtieq jirriklama f'xi pubblikazzjonijiet tal-każin mitlub jikkuntattja lill-Kumitat, jew fuq: ravsants5(MOgmail.com Każin B SanN .D. Fesra 2018. ma COM